Matthew Centrowitz

Matthew Centrowitz Jr. (sündinud 18. oktoobril 1989 Beltsville'is) on Ameerika Ühendriikide jooksja, olümpiavõitja. Tema põhiala on 1500 meetri jooks.

Ta võitis 2011. aasta maailmameistrivõistlustel Daegus 1500 meetri jooksus keenialaste Asbel Kipropi ja Silas Kiplagati järel pronksmedali.

2012. aasta sisemaailmameistrivõistlustel Istanbulis pääses ta 1500 meetri jooksus finaali ja sai 7. koha. Olümpiamängudel Londonis oli ta samal alal neljas.

2013. aasta maailmameistrivõistlustel Moskvas võitis Centrowitz Asbel Kipropi järel hõbemedali.

2015. aasta maailmameistrivõistlustel Pekingis sai ta 8. koha.

2016. aasta sisemaailmameistrivõistlustel Portlandis võitis Centrowitz 1500 meetri jooksus Jakub Holuša ja Nicholas Willise ees kuldmedali. Olümpiamängudel Rio de Janeiros tuli ta tiitlikaitsja Taoufik Makhloufi ja Willise ees olümpiavõitjaks ajaga 3.50,00. See oli kõige aeglasem 1500 meetri jooksu olümpiafinaal alates 1932. aasta olümpiamängudest.

Isiklikud rekordid
Väljas
 Ala  Tulemus  Aeg  Koht 800 m jooks  1.44,62  13. juuni 2015   New York 1000 m jooks  2.16,67  25. august 2016   Lausanne 1500 m jooks  3.30,40  17. juuli 2015   Monaco Miilijooks  3.49,26  24. juuli 2021   Portland 5000 m jooks  13.00,39  10. september 2019   Beaverton
Sees
 Ala  Tulemus  Aeg  Koht 800 m jooks  1.47,82  3. märts 2013   Albuquerque 1000 m jooks  2.17,00  7. veebruar 2015   Boston 1500 m jooks  3.36,65  16. veebruar 2013   New York Miilijooks  3.50,63  20. veebruar 2016   New York 3000 m jooks  7.40,74  5. veebruar 2016   Portland Kahe miili jooks  8.21,01  11. veebruar 2017   New York
Allikas: Rahvusvaheline kergejõustikuliit

 Isiklikku 

Matthew Centrowitzi isa Matt Centrowitz on kergejõustikutreener ja endine jooksja. Ka Matthew ema Beverly Bannister-Centrowitz ja õde Lauren Centrowitz on jooksjad. 

Matthew Centrowitzi isa on juudi ja iiri päritolu ning ema on pärit Guyanast.LetsRun.com Exclusive: Read Chapter Two of Matt Centrowitz’s New Book “Like Father, Like Son”. letsrun.com. Vaadatud 29.2.2024

 Viited 

 Välislingid 



Kategooria:Ameerika Ühendriikide jooksjad
Kategooria:Keskmaajooksjad
Kategooria:Sündinud 1989